Bente Skansgård

Bente Synnøve Skansgård (født 9. mai 1951, død 14. november 2013) var en av grunderne bak Uloba Independent Living SA, publisert forfatter, politisk pådriver og aktivist, en av pådriverne for å opprette  European Network on Independent Living (ENIL), og var president for ENIL.

Bakgrunn 
Skansgård kom fra Østerdalen. Da hun var 13 år brakk hun nakken i en stupeulykke, noe som førte til at hun ble lam fra nakken og ned. Skansgård ble sengeliggende i 4 år, og det var ingen mulighet for rehabilitering på den tiden, for skaden hun fikk. Hun fullførte skolen ved hjelp av hjemmeskole og etter det 4. året timer på grunnskolen.

Utdannelse og arbeid 
Bente Skansgård begynte på Universitetet i Oslo, og ble utdannet sosiolog i 1980. 

1981-1990 jobbet Bente som forsker ved Norges byggforskningsinstitutt. 

I 1991 var hun en av grunderne som opprettet Uloba Independent Living SA

Offentlige utvalg

Publikasjoner 
Bente Skansgård har vært forfatter på flere publikasjoner, og medvirket til andre.

Forfatter 
 "Den glemte historie" : et historieskrift utgitt i anledning 40-års jubiléet til Oslo fylkeslag av Norges handikapforbund
 "Brukerstyrt personlig assistanse : erfaringer fra et forsøksprosjekt"

Medvirker 
 Funksjonshemmede og seksualitet
 Døgnservice : selvstendighet og medvirkning
 Heldøgnsservice : alternativ til institusjon

Bente Skansgård Independent Living Fond 
Bente Skansgård Independent Living Fond ble stiftet 19.12.2014.  Formålet med fondet er å bidra til å erfaringsutveksling, kompetanseoppbygging og kunnskap om Independent Living bevegelsen.

Fondet gir funksjonshemmede støtte til:
 Stipend for studier
 Studiereiser
 Utviklingsprosjekter
 Informasjonsarbeid
 Likepersonarbeid og annet som har som formål å fremme funksjonshemmedes mulighet til frihet, selvbestemmelse og deltagelse i samfunnsliv og arbeidsliv.

Referanser 

Norske forfattere
Norske aktivister